open-index/open-wikipedia-markdown huggingface dataset:
Patricia Knight

D**'Patricia Knight**, gebuer als *Marjorie Heintzen* den 28. Abrëll 1915 zu Boston, a gestuerwen de 26. Oktober 2004 zu Hemet a Kalifornien, war eng US-amerikanesch Schauspillerin.

Si war vun 1937 bis 1951 mam Schauspiller Cornel Wilde bestuet.

## Filmographie
* 1947: *[[The Fabulous Texan]]* - Regie: Edward Ludwig - Haaptacteuren: Bill Elliott, John Carroll
* 1947: * [[Roses Are Red]]* - Regie: James Tinling - Haaptacteuren: Don Castle, Peggy Knudsen
* 1949: *[[Shockproof]]* - Regie: Douglas Sirk - Haaptacteuren: Cornel Wilde, John Baragrey
* 1950: *[[The Second Face]]* - Regie: Jack Bernhard - Haaptacteuren: Ella Raines, Bruce Bennett
* 1951: *[[The Magic Face]]* - Regie: Frank Tuttle - Haaptacteuren: Luther Adler, William L. Shirer

## Um Spaweck
Renoir (Film)

** Renoir** ass e franséische Film vum Gilles Bourdos aus dem Joer 2012 nom Buch *Le tableau amoureux* vum Jacques Renoir.

## Ëm wat geet et am Film?
De Film erzielt wéi déi jonk Andrée Heuschling dem Pierre-Auguste Renoir säi Modell gëtt a wéi si dem Renoir säi Jong Jean kenne léiert…

## Um Spaweck
Ai margini della metropoli

**Ai margini della metropoli** ass en italieenesche Film vum Carlo Lizzani, aus dem Joer 1953.

## Ëm wat geet et am Film?
De Mario Ilari, e jonke Mann ouni Aarbecht, gëtt verdächtegt eng jonk Fra ermuert ze hunn. Hie behaapt awer hie wier onschëlleg. Den Affekot Roberto Martini versicht dem Mario seng Onschold ze beweisen...

## Um Spaweck
Louisiane

D**'Louisiane** war ee groussen Deel vun *[[Nei-Frankräich]]* an Nordamerika. D'Kolonie, déi vum Entdecker Robert Cavelier de La Salle nom franséische Kinnek Louis XIV. benannt gi war, huet sech am 17. an am 18. Joerhonnert tëschent de Grousse Séien am Norden an dem Golf vu Mexiko am Süden erstreckt an hat souzesoen de Floss Mississippi als Réckstrank.

Nom Siwejärege Krich (1756-1763) huet Frankräich deen Deel vun der Louisiane, deen um rietsen Uwänner vum Mississippi louch, u säi spueneschen Alliéierten ofgetrueden.

An ëmmer nach am Joer 1763, huet Frankräich den aneren Deel um lénksen Uwänner, un England ofginn. 1800 allerdéngs konnt Frankräich, am Traité vu San Idelfonso, dat Gebitt, dat u Spuenien ofgetruede gi war, zeréckkréien. Mä de Consulat, ënner dem Generol Napoleon Bonaparte, huet dat Gebitt 1803 definitiv un d'Vereenegt Staate vun Amerika, déi sech doduerch bis un d'Rocky Mountains konnten ausbreeden, verkaaft.

Den amerikanesche Bundesstaat Louisiana ass nëmmen e klengen Deel, souzesoen d'Südspëtz vun der fréierer franséischer Louisiane.

## Literatur
* Anka Muhlstein, *[[Robert Cavelier de La Salle|Cavelier de La Salle]], l'homme qui offrit l'Amérique à Louis XIV*; Paräis (Grasset), 1991.
* Robert Pico, *[[Antoine de Lamothe-Cadillac|Cadillac]], l'homme qui fonda Detroit*; Paräis (Denoël), 1995.
* Arthur Conte, *L'épopée coloniale de la France*; Paräis (Plon), 1992; 546 S.; ISBN 2-7242-7333-8
* Franck L. Schoell, *Histoire des États-Unis*; Paräis (Petite Bibliothèque Payot), 1965 (3. Oplo); 384 S.; ISBN 2-228-33210-0
* Udo Sautter, *Geschichte der Vereinigten Staaten*; Stuttgart (Kröner Verlag - Taschenausgabe, Bd. 443), 1976.
Tour du Haut-Var 2001

Déi **33. Editioun vum [[Tour du Haut-Var]]** gouf de 24. Februar 2001 gefuer.

Et war déi éischt Kompetitioun an der Coupe de France 2001.

## Generalklassement
La belle saison

** La belle saison** ass e franséisch-belsche Film vun der Catherine Corsini aus dem Joer 2015.

## Ëm wat geet et am Film?
D'Carole huet sech an d'Delphine verléift. Hir Situatioun bréngt awer vill Problemer mat sech...

## Um Spaweck
Classique des Alpes 2001

Déi **11. [[Classique des Alpes]]** gouf den 9. Juni 2001 gefuer.

Et war déi zwieleft Kompetitioun vun der Coupe de France 2001.

Se gouf vum Spuenier Iban Mayo gewonnen.
## Generalklassement
Tour du Haut-Var 2000

Déi **32. Editioun vum [[Tour du Haut-Var]]** gouf den 19. Februar 2000 gefuer.

Et war déi éischt Kompetitioun an der Coupe de France 2000.

## Generalklassement
Marguerite vu Busbach

D**'Marguerite vu Busbach**, spéiderhi bekannt als *Sœur Monique*, gebuer den 20. Januar 1579 an der Stad Lëtzebuerg, an och do gestuerwen den 10. September 1651, war eng lëtzebuergesch Nonn.

1627 huet si zesumme mat der Anne-Marie de Mansfeld d'Congrégation de Notre-Dame an der Stad gegrënnt. Dësen Akt gëllt als d'Grënnung vun der haiteger École privée Notre-Dame Sainte-Sophie.

Si gouf an der Krypta vun der Dräifaltegkeetskierch begruewen.

An der Stad Lëtzebuerg ass eng Strooss no hir benannt: rue Marguerite de Busbach (L-1269).
Tour du Haut-Var 1999

Déi **31. Editioun vum [[Tour du Haut-Var]]** gouf den 20. Februar 1999 gefuer.

Et war déi éischt Kompetitioun an der Coupe de France 1999.

## Generalklassement
Tour du Haut-Var 1997

Déi **29. Editioun vum [[Tour du Haut-Var]]** gouf den 22. Februar 1997 gefuer.

Et war déi éischt Kompetitioun an der Coupe de France 1997.

## Generalklassement
Tour du Haut-Var 1998

Déi **30. Editioun vum [[Tour du Haut-Var]]** gouf den 21. Februar 1998 gefuer.

Et war déi éischt Kompetitioun an der Coupe de France 1998.

## Generalklassement
Trophée des Grimpeurs 2009

Déi **83. [[Trophée des Grimpeurs]]** gouf den 3. Mee 2009 gefuer.

Et war déi sechst Kompetitioun vun der Coupe de France 2009.

Se gouf vum Fransous Thomas Voeckler gewonnen.
## Generalklassement
Classique des Alpes 2002

Déi **12. [[Classique des Alpes]]** gouf den 8. Juni 2002 gefuer.

Et war déi zwieleft Kompetitioun vun der Coupe de France 2002.

Se gouf vum Kolumbianer Santiago Botero gewonnen.
## Generalklassement
Tour du Haut-Var 1996

Déi **28. Editioun vum [[Tour du Haut-Var]]** gouf de 24. Februar 1996 gefuer.

Et war déi zweet Kompetitioun an der Coupe de France 1996.

## Generalklassement
Tour du Haut-Var 1995

Déi **27. Editioun vum [[Tour du Haut-Var]]** gouf den 18. Februar 1995 gefuer.

Et war déi zweet Kompetitioun an der Coupe de France 1995.

## Generalklassement
Lëscht vu lëtzebuergesche Stroossennimm an der Stad

Dës **Lëscht vu lëtzebuergesche Stroossennimm an der Stad** ass en Deel vun de .

Déi lëtzebuergesch Nimm sinn zesummegesicht aus verschiddene Quellen, woubäi déi meescht vum Stadplang vum Luxembourg City Tourist Office aus dem Joer 1999 stamen. Déi aner Quelle sinn - esouwäit bekannt - hannert all Numm uginn. Eenzel Nimm sinn haut net méi oder just nach ganz rar a Gebrauch. D'Lëscht ass net komplett.
Boucles de l'Aulne 2001

Déi **45. Editioun vun de [[Boucles de l'Aulne]]** gouf de 27. August 2001 gefuer. 

Se stoung um Kalenner vun der UCI an der Kategorie 1.3. an et war déi dräizéngt Kompetitioun vun der Coupe de France 2001

D'Course gouf vum Fransous Patrice Halgand gewonnen. 

## Generalklassement
Circuit de l'Aulne 2000

Déi **44. Editioun vum [[Boucles de l'Aulne|Circuit de l'Aulne]]** gouf den 21. August 2000 gefuer. 

Se stoung um Kalenner vun der UCI an der Kategorie 1.4 an et war déi dräizéngt Kompetitioun vun der Coupe de France 2000

D'Course gouf vum Fransous Walter Bénéteau gewonnen. 

## Generalklassement
Classique des Alpes 2000

Déi **10. [[Classique des Alpes]]** gouf den 3. Juni 2000 gefuer.

Et war déi eeleft Kompetitioun vun der Coupe de France 2000.

Se gouf vum Spuenier José María Jiménez gewonnen.
## Generalklassement
Classique des Alpes 1999

Déi **9. [[Classique des Alpes]]** gouf de 5. Juni 1999 gefuer.

Et war déi zwieleft Kompetitioun vun der Coupe de France 1999.

Se gouf vum Spuenier Unai Osa gewonnen.
## Generalklassement
Tour du Haut-Var 1993

Déi **25. Editioun vum [[Tour du Haut-Var]]** gouf den 20. Februar 1993 gefuer.

Et war déi éischt Kompetitioun an der Coupe de France 1993.

## Generalklassement
Tour du Haut-Var 1992

Déi **24. Editioun vum [[Tour du Haut-Var]]** gouf den 22. Februar 1992 gefuer.

Et war déi éischt Kompetitioun an der Coupe de France 1992.

## Generalklassement
Grand Prix de Villers-Cotterêts 2001

De **4. [[Grand Prix de Villers-Cotterêts]]** gouf de 4. Juni 2001 gefuer.

Et war déi eeleft Kompetitioun vun der Coupe de France 2001Se gouf vum Fransous Laurent Brochard gewonnen.
## Generalklassement
Grand Prix de Villers-Cotterêts 2000

Den **3. [[Grand Prix de Villers-Cotterêts]]** gouf den 12. Juni 2000 gefuer.

Et war déi zwieleft Kompetitioun vun der Coupe de France 2000Se gouf vum Italieener Damien Nazon gewonnen.
## Generalklassement
Grand Prix de Fourmies 2000

Déi **68. Editioun vum [[Grand Prix de Fourmies]]** gouf den 10. September 2000 gefuer.

## Generalklassement

## Um Spaweck
Classique des Alpes 1998

Déi **8. [[Classique des Alpes]]** gouf de 6. Juni 1998 gefuer.

Et war déi zwieleft Kompetitioun vun der Coupe de France 1998.

Se gouf vum Fransous Laurent Jalabert gewonnen.
## Generalklassement
Essener Millen

D**'Mille vun Essen**, och nach *Uelegsmillen* oder *Monens Millen* genannt, ass eng fréier Millen, déi zu Essen direkt bei der Uelzecht steet a vun där ugedriwwe gouf.

Op där Plaz gouf ëm 1773 eng éischt Mille gebaut, déi zum Nopeschhaff gehéiert huet. An der Mëtt vum 19. Joerhonnert hunn den Haff an d'Millen enger Famill Monen gehéiert, wouhier se och hiren Numm huet. 1875 huet de Bau vun der Eisebunnsstreck Lëtzebuerg-Ëlwen Grenz d'Mille vum Haff getrennt.

1877 gouf eng nei Mille gebaut, déi bis haut erhalen ass. Si gouf 1930-1933 vergréissert a war bis 1948 a Betrib. Dat selwecht Joer gouf eng Francis-Turbinn vun der Firma Voith agebaut, fir elektresche Stroum ze produzéieren. Mam Millebetrib gouf nom Zweete Weltkrich opgehalen.

D'Millenanlag, mat Millerad a Walzsteen, ass bis haut erhalen. Och d'Turbinn, déi duerch 6 Meterkibb Uelzechtwaasser an der Sekonn, mat enger Fallhéicht vun 3,2 Meter, ugedriwwe gëtt, liwwert bis haut Stroum.

D'Mille gouf Enn vun den 2010er Jore renovéiert.

Den 21. September 2021 gouf proposéiert, d'Millen, mam Millegruef a mam Wier, als nationaalt Monument ze klasséieren. Fir d'Mille leie positiv Avise vum Kulturminsitère an der Gemeng vir, fir de Gruef schéngt et awer Problemer mam Waasserwirtschaftsamt ze ginn, well Projete bestinn fir d'Uelzecht fir d'Fëschwanderung duerchgängeg ze maachen. Dat géif bedeiten, datt d'Millen net genuch Waasser kréich. D'Klasséierung als nationaalt Kulturierwe war den 31. Mäerz 2022.

## Kuckt och
* Millen zu Lëtzebuerg
* Lëscht vun den nationale Monumenter an der Gemeng Miersch

## Um Spaweck
Marie vu Lëtzebuerg

D**'Marie vu Lëtzebuerg**, gebuer 1304, a gestuerwen den 21. Mäerz 1324 zu Issoudun, war d'Duechter vum Lëtzebuerger Grof a spéidere Keeser Heinrich VII. an duerch Bestietnes mam Charles IV. Kinnigin vu Frankräich.

## Liewen
D'Marie gouf 1304 als Duechter vum spéidere réimesch-däitsche Keeser Heinrich VII. a senger Fra Marguerite vu Brabant gebuer. Si war d'Sëschter vum béimesche Kinnek Jang de Blannen. Den 21. September 1322 gouf si zu Provins mam franséische Kinnek Charles IV. bestuet. Dat war deem säin zweet Bestietnes, nodeems de Poopst Jean XXII. säin éischt Bestietnes mat der Blanche vun der Bourgogne den 19. Mee 1322 annuléiert hat. De Charles, drëtten a jéngste Jong vum Philippe IV., war eréischt e puer Méint virdrun zum Kinnek gekréint ginn an dëst Bestietnes sollt d'Allianze vun de Kapetinger am Oste vu Frankräich stäerken.

1323 huet d'Marie eng Duechter, d'Marguerite, op d'Welt bruecht, déi awer kuerz dono gestuerwen ass. 1324 gouf si, op der Réckrees vun Toulouse op Paräis, wéi hir Kutsch an e Gruef getippt ass, schwéier blesséiert. Si gouf op Issoudun bruecht, wou hire Puppelechen, de Louis, als Fréigebuert op d'Welt koum, hien huet awer nëmmen e puer Stonne gelieft. Och d'Marie ass den 21. Mäerz 1324 un de Follge vun deem Accident mat just 19 Joer gestuerwen. Si gouf an der Dominikanerkierch zu Montargis begruewen.
## Literatur
* Gerd Treffer: *Die französischen Königinnen. Von Bertrada bis Marie Antoinette (8.-18. Jahrhundert).* Pustet, Regensburg 1996, ISBN 3-7917-1530-5, S. 176–177.
* Bernhard Töpfer: *Karl IV.* In: Joachim Ehlers (Hrsg.): *Die französischen Könige des Mittelalters. Von Odo bis Karl VIII. 888–1498*. 1. Auflage. Beck, München 1996, ISBN 978-3-406-54739-3, S. 231, 245–246.

## Um Spaweck
Grand Prix de Fourmies 1996

Déi **64. Editioun vum [[Grand Prix de Fourmies]]** gouf de 15. September 1996 gefuer.

## Generalklassement

## Um Spaweck
Classique des Alpes 1997

Déi **7. [[Classique des Alpes]]** gouf de 7. Juni 1997 gefuer.

Et war déi zwieleft Kompetitioun vun der Coupe de France 1997.

Se gouf vum Fransous Laurent Roux gewonnen.
## Generalklassement
Kuborn (Homonymie)

**Kuborn** ass:

* den offiziellen Numm vun der Uertschaft Kéiber;
* de Familljennumm vun ë.&nbsp;a. dëse Leit:
** Emile Kuborn (1888-?), lëtzebuergesche Foussballspiller;
** Eugène Kuborn (1902-1991), lëtzebuergesche Schwëmmer an Olympionik;
**Jean-Pierre Kuborn (1796-1872), lëtzebuergesche Libraire an Industriellen;
** Johann Kuborn, Buergermeeschter vun der Gemeng Mäertert (1875 - 1879);
** Max Kuborn (1952-), lëtzebuergesche Journalist;
** Valérie Kuborn (1901-1991), lëtzebuergesch Kënschtlerin.
Classique des Alpes 1995

Déi **5. [[Classique des Alpes]]** gouf den 3. Juni 1995 gefuer.

Et war déi zéngt Kompetitioun vun der Coupe de France 1995.

Se gouf vum Fransous Laurent Jalabert gewonnen.
## Generalklassement
Classique des Alpes 1994

Déi **4. [[Classique des Alpes]]** gouf den 21. Mee 1994 gefuer.

Et war déi siwent Kompetitioun vun der Coupe de France 1994.

Se gouf vum Kolumbianer Oliverio Rincón gewonnen.
## Generalklassement
Pierre Thomas

**Pierre Thomas** ass den Numm vu follgende Persounen:

* Pierre Thomas (1305-1366), Patriarch vu Konstantinopel vun 1364 bis 1366
* Pierre Thomas (1719?-1794), Aumônier, ee vun de 14 Märtyrer vu Laval, guillotinéiert 1794
* Pierre Thomas (1761-1821), Buergermeeschter vu Bordeaux
* Pierre Thomas (1793-1870), lëtzebuergesche Paschtouer an Deche vun Iechternach
* Pierre Thomas (1874-1952), Paschtouer vu Miribel, an Initiateur vum Bau vun der Madonna vu Miribel
* Pierre Thomas (* 1954), Schwäizer Journalist
Nécropole nationale «Le Luxembourg» - « Le moulin de Cauroy »

D**'Nécropole nationale «Le Luxembourg» - « Le moulin de Cauroy »** war e klengen Zaldotekierfecht an der franséischer Uertschaft Hermonville an der Marne eng ronn 6 Kilometer nordwestlech vu Reims. De Kierfecht hat eng Fläch vu knapps 2,5 Ar.

Um Kierfecht louchen 12 franséisch Zaldoten, dovun 8 onbekannter, all vum 119. Infanterieregiment, déi am Éischte Weltkrich bei de Kämpf ëm d*'Ferme du Luxembourg* gefall waren. De Kierfecht war 1914 ugeluecht ginn an 1922 gouf en nei amenagéiert. E louch laanscht D'Nationale 44, haut Departementale 944, nëmmen e puer honnert Meter vum Bauerenhaff ewech.

2007 goufen déi Gefalen op den Zaldotekierfecht vu Cormicy iwwerfouert. Vum ale Kierfecht ass bis op eng Mauer laanscht d'Strooss haut näischt méi ze gesinn.

Zu Hermonville gëtt et nach en Zaldotekierfecht den Hermonville Military Cemetery, op deem brittesch Zaldote leien. 
## Um Spaweck
*Websäit mat Biller vu fréier
Classique des Alpes 1993

Déi **3. [[Classique des Alpes]]** gouf den 23. Mee 1993 gefuer.

Et war déi aacht Kompetitioun vun der Coupe de France 1993.

Se gouf vum Hollänner Eddy Bouwmans gewonnen.
## Generalklassement
Volkrange

**Volkrange** (*lb:Wolkreng*) ass eng franséisch Uertschaft a fréier Gemeng am Departement Moselle an der Regioun Grand Est.

Volkrange läit ongeféier 6 Kilometer westlech vun Diddenuewen an ass eng fréier Gemeng déi 1969 un Diddenuewen ugeschloss gouf.
Classique des Alpes 1992

Déi **2. [[Classique des Alpes]]** gouf den 23. Mee 1992 gefuer.

Et war déi aacht Kompetitioun vun der Coupe de France 1992.

Se gouf vum Fransous Gilles Delion gewonnen.
## Generalklassement
Trophée des Grimpeurs 2008

Déi **82. [[Trophée des Grimpeurs]]** gouf de 4. Mee 2008 gefuer.

Et war déi aacht Kompetitioun vun der Coupe de France 2008.

Se gouf vum Fransous David Le Lay gewonnen.
## Generalklassement
Trophée des Grimpeurs 2007

Déi **81. [[Trophée des Grimpeurs]]** gouf de 17. Mee 2007 gefuer.

Et war déi zéngt Kompetitioun vun der Coupe de France 2007.

Se gouf vum Fransous Anthony Geslin gewonnen.
## Generalklassement
La gonflée

**** ass eng monumental Skulptur aus Polyester vum Rafael Springer. Se steet an der Rue Godchaux zu Hamm beim Kënschtleratelier op der Schläifmillen.
Pierre Medawar

De ****, gebuer 1916 zu Vichy, a gestuerwen 1966, war e franséischen Industriellen a Geschäftsmann.

Hien huet de 5. Juni 1948, zesumme mam Jacques Arizzoli, zu Lëtzebuerg d'Firma Secalt gegrënnt. Den Zweck vun der Firma war fir den Tirfor ze produzéieren. Dat ass en Handseelzuch, fir deen d'Patent de 5. September 1945 vum Simon Faure a Frankräich ugemellt gi war. De Medawar hat d'Patent uganks fir Däitschland an de Benelux kaaft.

Déi éischt Stécker fir den Tirfor goufen an den Atelieren Tanson am Gronn an Neo-Luma op der Polvermillen fabrizéiert an an der fréierer Händschefabrick am Gronn zesummegesat. Déi dräi éischt Tirfore goufen op der Foire internationale am Juni / Juli 1948 virgestallt. 1949 huet Secalt sech an an der fréierer Kottengsspënnerei Kuborn op der Polvermillen installéiert.

Méi spéit goufe vill Duechterfirme vun der Secalt am Ausland gegrënnt, dorënner déi däitsch *Greifzug GmbH* an d'amerikanesch *Griphoist Inc.* Déi Betriber gehéiere mëttlerweil alleguer zur internationaler *Tractel-Grupp* mat Sëtz zu Lëtzebuerg.

2016 ass Secalt op Féiz geplënnert an d'Gebaier op der Polvermille goufen ofgerappt.

## Um Spaweck
*Secalt - Tractel op industrie.lu - D'Industriegeschicht vu Lëtzebuerg, an doriwwer eraus
*SECALT furchtlos an der Schwelle des Gemeinsamen Marktes an: d'Lëtzebuerger Land Nr 2/1958 vum 10.01.1958, S. 9
Conférence générale de la jeunesse du Luxembourg

D**'Conférence générale de la jeunesse du Luxembourg**, och **De Jugendrot** genannt, ass den Daachverband vun de Jugendorganisatiounen zu Lëtzebuerg. De Jugendrot gouf den 3. Juni 1987 als ASBL gegrënnt.

## Roll vum Jugendrot
D'Zil vum Jugendrot ass et fir d'representatiivt Organ fir Jugend zu Lëtzebuerg ze sinn.

D'Missioune vum Jugendrot begräifen:

* d'Roll vum privilegéierten Uspriechpartner fir d'Jugendorganisatiounen z'iwwerhuelen an d'Interesse vun de Jonke géintiwwer den Autoritéiten ze verdeedegen;
* d'Jugendorganisatiounen an d'Jugend op nationalem an internationalem Niveau ze vertrieden;
* d'kollektiv Aktioune vun der Jugendorganisatiounen ze koordinéieren;
* d'Jugend iwwer gesellschaftlech a politesch Themen z'informéieren an ze sensibiliséieren;
* d'Participatioun vun de Jonken u wichtegen Debatten an Decisiounen an der Gesellschaft ze fërderen.

## Memberen
Déi aktuell(2025) 39 Membere vum Jugendrot sinn:
* déi Jonk aus de politesche Parteien:
*# Adrenalin, déi jonk adr
*# Chrëschtlech-Sozial Jugend
*# Déi jonk gréng
*# Déi Lénk Jeunes
*# Europäescht Jugendparlament Lëtzebuerg **
*# Jonk Demokraten
*# Déi jonk Lénk
*# Jonke Fokus
*# Jugendparlament **
*# Jonk Piraten
*# Jonk Sozialiste Lëtzebuerg
* d'Jugend aus de Gewerkschaftsverbänn:
*# FNCTTFEL Jeunesse
*# Lëtzebuerger Chrëschtlech Gewerkschafts-Jugend
*# OGB-L OGJ
*# Syprojugend
* d'Scoutsverbänn:
*# FNEL
*# LGS
* d'Organisatiounen aus dem sozio-edukative Beräich:
*# ACEL
*# ALUMNI Jonk Entrepreneuren Luxembourg
*# ASSITEJ Lëtzebuerg
*# Association luxembourgeoise pour le dialogue interculturel
*# Carrefour pastorale des jeunes
*# Centrale paysanne
*# Conférence nationale des élèves du Luxembourg
*# Jugend-Rout-Kräiz
*# European Youth Parliament Lëtzebuerg
*# L'Évènement Le média Luxembourgeois
*# Global Shapers Community Luxembourg City
*# Jeunesse étudiante chrétienne
*# Young European Federalists Luxembourg
*# Jugendparlament.lu
*# Lëtzebuerger Landjugend a Jongbaueren
*# LIFE asbl & LIFE coop
*# move. déi Jonk am Mouvement écologique
*# Rosa Lëtzebuerg
*# TEDxLuxembourgCity
*# UNEL
*# youngcaritas
*# Jugendherbergzentral

## Presidenten
…
* 2016 bis 2018: Djuna Bernard
* 2018 bis 2020: Chrystelle Brassinne
* 2020 bis 2022: Mathis Godefroid
* 2022: …
* 2025: Liam Bremer

## Um Spaweck
* Websäit vun der Jugendkonferenz
Trophée des Grimpeurs 2006

Déi **80. [[Trophée des Grimpeurs]]** gouf den 30. Abrëll 2006 gefuer.

Et war déi zéngt Kompetitioun vun der Coupe de France 2006.

Se gouf vum Fransous Didier Rous gewonnen.
## Generalklassement
Trophée des Grimpeurs 2005

Déi **79. [[Trophée des Grimpeurs]]** gouf den 1. Mee 2005 gefuer.

Et war déi néngt Kompetitioun vun der Coupe de France 2005.

Se gouf vum Belsch Philippe Gilbert gewonnen.
## Generalklassement
Trophée des Grimpeurs 2004

Déi **78. [[Trophée des Grimpeurs]]** gouf den 2. Mee 2004 gefuer.

Et war déi zéngt Kompetitioun vun der Coupe de France 2004.

Se gouf vum Fransous Christophe Moreau gewonnen.
## Generalklassement
Il conquistatore di Corinto

**Il conquistatore di Corinto** ass en italieenesche Film vum Mario Costa aus dem Joer 1961.

## Ëm wat geet et am Film?

## Um Spaweck
Charles Eydt (Ingenieur)

De **Charles Eydt**, gebuer de 17. Juli 1860 an der Stad, an do gestuerwen den 8. Juni 1923, war e lëtzebuergeschen Ingenieur a Mëller.

No sengem Secondaire am Stater Kolléisch huet de Charles Eydt e Metallurgiestudium op der RWTH Aachen gemaach, an huet duerno als jonken Ingenieur an de Fabrécke vun der ''Rothe Erde'' geschafft.

Et huet hien awer net laang am Ausland gehalen an hie koum zeréck op Lëtzebuerg fir am Familljebetrib, der Eydtmillen ze schaffen.

Wéi 1902 d'Gewerbeinspektioun gegrënnt gouf, gouf hien do den éischte Chef-Inspekter.

## Gielercher

* 
* Officier de la Couronne d'Italie
*
Maciste contro i Mongoli

** Maciste contro i Mongoli** ass en italieenesche Film vum Domenico Paolella aus dem Joer 1963.

## Ëm wat geet et am Film?
D'Nofollger vum Dschingis Khan erueweren d'Stad Tuleda an entféieren dem Kinnek seng Duechter Bianca. De Maciste versicht d'Bianca ze befreien…

## Um Spaweck
Maciste nell'inferno di Gengis Khan

** Maciste nell'inferno di Gengis Khan** ass en italieenesche Film vum Domenico Paolella aus dem Joer 1964.

## Ëm wat geet et am Film?
De Maciste rett eng polnesch Prinzessin aus den Hänn vum Dschingis Khan…

## Um Spaweck
Stirling Moss

De **Sir Stirling Craufurd Moss**, OBE, gebuer de 17. September 1929 zu London an och do gestuerwen den 12. Abrëll 2020, war en englesche Formel-1-Pilot. 

Hie ass tëscht 1951 an 1961 an der Formel 1 gefuer, gouf véiermol Vizeweltmeeschter an huet 16 Grand-Prixe gewonnen. Hien ass domat den erfollegräichste Pilot, deen ni Weltmeeschter ginn ass.

## Um Spaweck
Parc naturel régional du Haut-Languedoc

De **Parc naturel régional du Haut-Languedoc** ass ee vun den 53 regionalen Naturparken (*Parcs naturels régionaux*; PNR) a Frankräich, an der franséischer Regioun Occitanie. E gouf 1973 geschaf an ass domat ënnert den éischten a Frankräich.

De Parc naturel régional du Haut-Languedoc läit um südleche Wupp vum Massif central, mat engem Deel am Departement Tarn an engem am Hérault. E grenzt am Nordosten un de Parc naturel régional Grands Causses. D'Stied ronderëm, déi gewëssermoossen d'Paarten fir an de Parc sinn, si Castres, Revel, Saint-Chinian a Lodève. De Park erstreckt sech iwwer 119 Gemenge mat am Ganzen eppes iwwer 90.000 Awunner op 306.000 Hektar.

Den Haut-Languedoc ass dräi verschiddene Klimaaflëss ausgesat: Mëttelmierklima am Süden an am Osten, atlantesche Klima am Westen a Kontinentalklima am Norden. Och d'Geologie ass relativ komplex. Deementspriechend ass d'Landschaft ganz variéiert; et gëtt siwe grouss Géigenden ënnerscheet:
*Sidobre
*Monts de Lacaune
*Montagne de l'Espinouse a Caroux-Massiv
*Monts d'Orb
*Plateau des Lacs
*Montagne Noire
*Vignes et Vallées.

## Galerie

Mons, Hérault 01.jpg|Südleche Wupp vun de Gorges d'Héric, Mons, Hérault.
Roc du Mayne, Haut-Languedoc, Rosis cf01.jpg|De Roc du Mayne (886 m), an der Gemeng Rosis
Heric 40-41mod.jpg|Palombière bei Douch (Rosis, Hérault).
Heric 66-67mod.jpg|Montagne d'Aret (Rosis,Hérault).
Heric 62-64mod.jpg|Gorges d'Héric (Rosis, Hérault).


## Gemengen am Naturpark

## Literatur
* Parc naturel régional du Haut-Languedoc, Charte 2011-2023
* Parc naturel régional du Haut-Languedoc, Atlas
* Parc naturel régional du Haut-Languedoc, cartes d'identité
* Parc naturel régional du Haut-Languedoc, 50 fiches patrimoines « A la découverte du Parc naturel régional du Haut-Languedoc »
* Parc naturel régional du Haut-Languedoc, Faune et patrimoine bâti, collection « Cahiers techniques »
* Parc naturel régional du Haut-Languedoc, Construire en pierres sèches, collection « Cahiers techniques »
* Parc naturel régional du Haut-Languedoc, Espèces emblématiques du Parc naturel régional du Haut-Languedoc, collection « Cahiers techniques »
* Pyrénées Magazine, Cahiers du Patrimoine, supplément au numéro 135, Haut-Languedoc, La montagne des deux midis, mai-juin 2011, éd. Milan Nature et Territoires
* Terre Sauvage Territoires remarquables, supplément au numéro 252 de Terre Sauvage, Haut-Languedoc, Montagnes à l'accent du midi, éd. Milan Nature et Territoires
* Haut-Languedoc, balcon cévenol, par André Théron

## Um Spaweck

* Offiziell Websäit vum Parc naturel régional du Haut-Languedoc
Groussmonument Mansudae

D**'Groussmonument Mansudae**, um Mansu-Hiwwel am Quartier Chung-guyŏk vun der nordkoreanescher Haaptstad Pjöngjang, ass e Monument fir un d'Onofhängegkeetsbeweegung ënner dem Kim Il-sung (1912–1994) géint d'japanesch Herrschaft iwwer Korea z'erënneren.

Et gouf 1972 ageweit an huet eng Gesamtsurface vu 24 Hektar. Am Zentrum stinn zwou ronn 20&nbsp;Meter héich Bronzefigure vum Kim Il-sung a sengem Jong, dem Kim Jong-il.

Lénks a riets dervu si 50 Meter laang an 22,8 Meter héich stenge Fändelen Do ronderëm sinn am Ganzen 228 bis zu 5 Meter héich Statue regruppéiert. Déi 119 Figurenvun der Grupp op der iretser Säit sollen den historesche Fräiheetskampf vum koreanesche Vollek duerstellen. Déi 109 Figuren op der lénkser Säit weise Persounen, déi remarkabeles fir d'sozialistesch Revolutioun a beim Opbau vun Nordkorea geleescht sollen hunn.

Am Hannergrond vum Monument ass de Koreanesche Revolutiounsmusée, deen 1955 gegrënnt gouf, 1961 op de Mansudae geplënnert an 1972 iwwerschafft gouf. Op senger Fassad ass e 70&nbsp;Meter laangt an 12,85&nbsp;Meter héicht Wandmosaik mat drop dem Paektusan, dem Symbol vum Kim sengem Fräiheetskampf (a fir d'glorifizéiert Herrschaft vun der Kim-Famill).

Ufanks stoung just de Kim Il-Sung do, de Kim Jong-Il gouf 2012, fir den 100. Gebuertsdag vu sengem Papp, derbäigestallt. De Papp krut bei där Geleeënheet e Kostüm aplaz vun der Mao-Uniform an e Brëll. De Jong-il gëtt mat senger typescher gefidderter Jackett representéiert.

D'Groussmonument gëlt als eng vun de bedeitendste Plaze vum Persounekult ronderëm de *Grousse Guide* an *Éiwege President* Kim Il-sung an den *Éiwege Generalsekretär* an *Éiwege President vum Nationale Verdeedegungskommitee* Kim Jong-il.

Wien d'Monument besicht, ass supposéiert, Blummen do néierzeleeën a sech ze vernäipen.

## Um Spaweck
Domingos (Familljennumm)

**Domingos** ass e Virnumm an e Familljennumm, dee vum spueneschen a portugisesche Wuert "domingo" (Sonndeg) kënnt.

Leit mat deem Virnumm sinn ënner anerem: 
* Domingos Nascimento Monteiro, e lëtzebuergesche fréiere Boxer
* Domingos Simões Pereira, e Politiker aus Guinea-Bissau
* Domingos António de Sequeira, e portugisesche Moler (1768-1837)

Leit mat deem Familljennumm sinn ënner anerem: 
* Edson Pires Domingos, besser bekannt als Edsun, e lëtzebuergesche Sänger
Giulio Cesare contro i pirati

** Giulio Cesare contro i pirati** ass en italieenesche Film vum Sergio Grieco aus dem Joer 1962.

## Ëm wat geet et am Film?
Den Caesar muss wéinst enger Konspiratioun géint hien, Roum verloossen…

## Um Spaweck
Il terrore dei barbari

**Il terrore dei barbari** ass en italieenesche Film vum Carlo Campogalliani aus dem Joer 1959.

## Ëm wat geet et am Film?
Den Emiliano versicht eleng d'Barbaren ze verdreiwen déi säin Duerf iwwerfall hunn...

## Um Spaweck
Ercole contro Moloch

** Ercole contro Moloch** ass en italieenesche Film vum Giorgio Ferroni aus dem Joer 1963.

## Ëm wat geet et am Film?
Eng Stad gëtt vum Moloch terroriséiert. Dem Glauco och Hercules genannt geléngt et d'Stad vum Monster ze befreien…

## Um Spaweck
Maciste nella valle dei re

** Maciste nella valle dei re** ass en italieenesch-franséisch-jugoslawesche Film vum Carlo Campogalliani aus dem Joer 1960.

## Ëm wat geet et am Film?
De Maciste rett den egypteschen Trounfollger aus den Hänn vu senge Géigner…

## Um Spaweck
Trophée des Grimpeurs 2003

Déi **77. [[Trophée des Grimpeurs]]** gouf de 4. Mee 2003 gefuer. Se gouf vum Fransous Didier Rous gewonnen.

Et war déi zéngt Kompetitioun vun der Coupe de France 2003.

Um Depart ware 45 Coureuren. Eenzege Lëtzebuerger um Depart war den Christian Poos, deen als 34. iwwer d'Ligne d'arrivée gefuer ass.

## Generalklassement

## Um Spaweck
* D'Course op cyclingnews.com
Trophée des Grimpeurs 2002

Déi **76. [[Trophée des Grimpeurs]]** gouf den 1. Mee 2002 gefuer. Se gouf vum Fransous Sylvain Chavanel gewonnen.

Et war déi néngt Kompetitioun vun der Coupe de France 2002.

Vun de 34 Coureuren um Depart, sinn der 31 d'Course op en Enn gefuer. Eenzege Lëtzebuerger um Depart war den Tom Flammang, deen als 22. iwwer d'Ligne d'arrivée gefuer ass.

## Generalklassement

## Um Spaweck
* D'Course op cyclingnews.com
Maciste, gladiatore di Sparta

** Maciste, gladiatore di Sparta** ass en italieenesch-franséische Film vum Mario Caiano aus dem Joer 1964.

## Ëm wat geet et am Film?
De Maciste ass e Gladiator aus Sparta deen zu Roum lieft. Hie rett déi jonk Chrëschtin Silvia a verléift sech a si…

## Um Spaweck
Maciste all'inferno

** Maciste all'inferno** ass en italieenesche Film vum Riccardo Freda aus dem Joer 1962.

## Ëm wat geet et am Film?
An engem Duerf a Schottland gëtt eng Fra als Hex verurteelt. Si verflucht d'Duerf virun hirer Hiriichtung. De Maciste ass awer do fir den Duerfleit ze hëllefen...

## Um Spaweck
Il gigante di Metropolis

** Il gigante di Metropolis** ass en italieenesche Film vum Umberto Scarpelli aus dem Joer 1961.

## Ëm wat geet et am Film?
Den Obro versicht de brutale Kinnek Yotar vu Metropolis ofzesetzen…

## Um Spaweck
Trophée des Grimpeurs 2000

Déi **74. [[Trophée des Grimpeurs]]** gouf den 30. Abrëll 2000 gefuer.

Et war déi néngt Kompetitioun vun der Coupe de France 2000.

Se gouf vum Fransous Patrice Halgand gewonnen.
## Generalklassement
Trophée des Grimpeurs 1999

Déi **73. [[Trophée des Grimpeurs]]** gouf den 2. Mee 1999 gefuer.

Et war déi zéngt Kompetitioun vun der Coupe de France 1999.

Se gouf vum Fransous Laurent Roux gewonnen.
## Generalklassement
Maciste, l'uomo più forte del mondo

** Maciste, l'uomo più forte del mondo** ass en italieenesche Film vum Antonio Leonviola aus dem Joer 1961.

## Ëm wat geet et am Film?
De Maciste a säi Kolleeg Bango befreien de Jong vum Kinnek vun Aran an deem seng Freiesch aus den Hänn vu geheimnisvolle 'Maulefsmënschen', déi ënnerierdesch wunnen an déi d'Sonn net verdroen. Si hate virdrun Aran iwwerfall a gi vun Kinnigin Saliurà kommandéiert ...

## Um Spaweck
Il magnifico gladiatore

** Il magnifico gladiatore** ass en italieenesche Film vum Alfonso Brescia aus dem Joer 1964.

## Ëm wat geet et am Film?

## Um Spaweck
Ercole contro i figli del sole

** Ercole contro i figli del sole** ass e spuenesch-italieenesche Film vum Osvaldo Civirani aus dem Joer 1964.

## Ëm wat geet et am Film?
Den Herkules ass duerch e Stuerm a Südamerika gelant. Hei muss hie sech géint e grausamen Inkakinnek wieren…

## Um Spaweck
Trophée des Grimpeurs 2001

Déi **75. [[Trophée des Grimpeurs]]** gouf de 6. Mee 2001 gefuer.

Et war déi néngt Kompetitioun vun der Coupe de France 2001.

Se gouf vum Fransous Didier Rous gewonnen, deen no enger drëtter Plaz 1994 an enger zweeter Plaz 1993 d'Course eng éischt Kéier gewonnen huet.
## Generalklassement
Kindar l'invulnerabile

**Kindar l'invulnerabile** ass en italieenesche Film vum Osvaldo Civirani aus dem Joer 1965.

## Ëm wat geet et am Film?
De Kindar muss d'Stad Uthor befreien. Dobäi verléift hie sech an d'Prisonnéierin Nefar...

## Trivia
Verschidden Szenen aus dem Film goufen nach emol an *[[La magnifica sfida]]*, engem anere Film vum Civirani, gewisen.

## Um Spaweck
Trophée des Grimpeurs 1998

Déi **72. [[Trophée des Grimpeurs]]** gouf den 3. Mee 1998 gefuer.

Et war déi zéngt Kompetitioun vun der Coupe de France 1998.

Se gouf vum Fransous Pascal Hervé gewonnen.
## Generalklassement
The Last Movie

** The Last Movie** ass en US-amerikanesche Film vum Dennis Hopper aus dem Joer 1971.

## Ëm wat geet et am Film?
An engem klengem Duerf a Peru gëtt vun US-amerikanescher Ekipp e Western gedréit. E Stuntmann bleift no den Dréiaarbechten am Duerf fir do e neit Liewen unzefänken…

## Um Spaweck
Easy Rider

** Easy Rider** ass en US-amerikanesche Film vum Dennis Hopper aus dem Joer 1971.

## Ëm wat geet et am Film?
De Film erzielt d'Rees vun zwéi jonke Motocyclisten déi mat hiren ëgebauten Harley-Davidson-Choppere vu Los Angeles op New Orleans wëlle fueren…

## Um Spaweck
Côte picarde (Course)

D**'Côte picarde** ass eng franséisch Vëloscourse, déi 1986 gregrënnt gouf. Vun 2007 bis 2015, war et eng Kompetitioun vun der UCI Coupe des Nations U23.

D'Course gëtt gewéinlech Mëtt Abrëll an der Picardie gefuer. Den Depart ass zu Nouvion an d'Arrivée zu Mers-les-Bains an der Somme. Déi éischt Editioun gouf vum Dän Dan Frost gewonnen. Se gëtt vum Vélo-club Côte Picarde ënner der Leedung vum Jean-Bernard Devos oganiséiert.

Vun 2000 u bis 2007 gouf Course nëmme fir Vëlossportler ënner 23 Joer organiséiert a war duerno bis 2015 eng Kompetitioun vun der Coupe des Nations espoirs. Vun 1996 bis 1999 war et eng Kompetitioun vun der Coupe de France. D'Editioun 2016 gouf wéinst finanzielle Problemer annuléiert a gouf duerno net méi organiséiert.

## Palmarès
Patxi Xabier Lezama Perier

De **Patxi Xabier Lezama Perier**. gebuer den 20. Juni 1967 zu Zalla am spuenesche Baskeland, ass e baskesche Sculpteur a Schrëftsteller. Dem Kënschtler seng Aarbecht konzentréiert sech haaptsächlech op d'baskesch Mythologie.

## Literatur
* Euskal Mythology / Royal Academy of the Basque Language (Euskaltzaindia).
* Basque Mythology / National Library of Spain (BNE).
* Baskische Mythologie / National Library of Germany (DNB).
* Basque Mythology / National Library of Albania.
* Mitologia Vasca / National Library of Russia.
* 日本 こ と わ ざ / National Library of Japan (NDL).

## Um Spaweck
* Enzyklopedie.(es)
* Royal Academy of Language.(eu)
* National Library of Spain
* National Library of Germany
* National Library of Albania
* National Library of Japan
* National Library of Russia
* University of Barcelona
* The Library of Congress
* The British Library
The Lodger: A Story of the London Fog

**The Lodger: A Story of the London Fog** ass e brittesche Stommfilm vum Filmregisseur Alfred Hitchcock aus dem Joer 1927 no engem Roman vun der Marie Belloc Lowndes.

## Ëm wat geet et am Film?
Zu London gi vun engem Onbekannte blond Fraen ermuert. E jonke mysteriéise Mann lount en Zëmmer bei der Famill Bounting. Hiert Meedchen Daisy verléift sech an de Locataire. De jonke Mann gëtt awer duerch säi Behuelen no an no verdächtegt de gesichte Mäerder ze sinn...

## Um Spaweck
La regina delle Amazzoni

** La regina delle Amazzoni** ass en italieenesche Film vum Vittorio Sala aus dem Joer 1960.

## Ëm wat geet et am Film?
De Glaucus an de Pirro landen ongewollt op der Insel vun den Amazonen. Si versichen d'Insel erëm lieweg ze verloossen…

## Um Spaweck
Ursus (Film 1961)

**Ursus** ass en italieenesch-spuenesche Film vum Carlo Campogalliani aus dem Joer 1961.

## Ëm wat geet et am Film?
Den Ursus kënnt aus dem Krich heem a säin Duerf a gesäit do datt seng Frëndin Attea vu Friemen entféiert gouf. Hie versicht d'Attea erëmzefannen…

## Um Spaweck
Côte picarde 1999

Déi **14. [[Côte picarde (Course)|Côte picarde]]** gouf den 20. Abrëll 1999 gefuer.

Et war déi siwent Kompetitioun vun der Coupe de France 1999.

Se gouf vum Fransous Pascal Chanteur gewonnen.
## Generalklassement
ESC Clermont Business School

D**'ESC Clermont Business School** ass eng European Business School mat Campussen zu Clermont-Ferrand. 2019 gouf d'ESC Clermont am Ranking vun der Financial Times ënner déi 95 bescht European Business Schools gewielt. D'ESC Clermont huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der ESC Clermont sinn op internationalem Niveau dräifach accreditéiert; vun der AMBA, der EPAS an der AACSB. Méi wéi 13.000 Anciene vun der Schoul sinn an der Politik an an der Business-Welt aktiv; dorënner de Jean-Pierre Caillard (PDG Groupe Centre-France La Montagne) an de Claude Wolff (Buergermeeschter vun Chamalières).

## Um Spaweck
* Offiziell Internetsäit
Murder! (Film 1930)

**Murder!** ass e brittesche Film vum Alfred Hitchcock aus dem Joer 1930 nom Buch *Enter Sir John* vun der Clemence Dane a mat der Helen Simpson.

## Ëm wat geet et am Film?
D'Diane Bering gouf zum Doud verurteelt well si eng jonk Schauspillerin soll ermuert hunn. De Sir John Menier gleeft awer un hir Onschold a mécht eng eegen Enquête...

## Soss
Et gëtt och eng däitsch Versioun vum Film mam Titel Mary och vum Alfred Hitchcock awer mat däitsche Schauspiller.

## Um Spaweck
Christophe (Sänger)

De **Christophe**, fir richteg *Daniel Bevilacqua*, gebuer den 13. Oktober 1945 zu Juvisy-sur-Orge, a gestuerwen de 16. Abrëll 2020 zu Brest, war e franséische Lidderschreiwer a -Komponist a Sänger.

Säi gréisste Succès ass eent vu sengen éischte Lidder, *Aline*, dat 1965 erauskoum. 1973 an 1974 koume seng Albume *Les Paradis perdus* a *Les Mots bleus* eraus, déi gutt Kriticke krute, gradewéi de Pop-Rok-Album *Le Beau Bizarre* 1978. Säi leschte kommerzielle Succès, deen en hat, war 1983 mat *Succès Fou.* Nodeems e sech eng Zäit zeréckgezunn hat, huet hien tëscht 1996 an 2016 nach 5 Albume publizéiert, mat als leschtem *Les Vestiges du chaos*.

## Discographie (Auswiel)
* 1965: *Les Marionnettes*
* 1966: *J'ai entendu la mer*
* 1967: *Excusez-moi Monsieur le Professeur*
* 1973: *Les Paradis perdus*
* 1975: *Les Mots bleus*
* 1978: *Le Beau Bizarre*
* 1996: *Bevilacqua*
* 2001: *Comm'si la terre penchait...*
* 2002: *Live à L'Olympia*
* 2008: *Aimer ce que nous sommes*
* 2013: *Paradis retrouvé*
* 2014: *Intime*
* 2016: *Les vestiges du chaos*
* 2019: *Christophe etc.*

## Um Spaweck
Kontorhaus-Quartier

**Kontorhaus-Quartier** (*Kontorhausviertel*) gëtt de südëstlechen Deel vun der Hamburger Alstad genannt, deen ongeféier vun der *Steinstraße*, dem *Meßberg*, dem *Klosterwall* an der *Brandstwiete* begrenzt gëtt. Säi Kennzeeche sinn déi grouss Kontorhaiser am Stil vum Zillenexpressionismus vum fréien 20. Joerhonnert. De Burchardplatz ass den zentralen Deel vum Quartier.

Am Juli 2015 gouf en Deel dovu vun der Unesco, zesumme mam Chilehaus, dat dra steet, a mat der Speicherstadt, als Weltierwe klasséiert.

Markant Gebaier am Quartier sinn d'Miramarhaus, d'Chilehaus, de Meßberghof, de Sprinkenhof, de Montanhof, d'Hubertushaus, d'Bartholomayhaus, de Mohlenhof an den Altstädter Hof.

## Biller

Chilehaus - Hamburg.jpg|Chilehaus
Miramar-Haus (Hamburg-Altstadt).3.29138.ajb.jpg|Miramarhaus
Hamburg, Kontorhausviertel, Sprinkenhof -- 2016 -- 3354-60.jpg|Sprinkenhof
Montanhof (Hamburg-Altstadt).11874.ajb.jpg|Montanhof
Ballinhaus, ehem. Meßberghof.jpg|Meßberghof
Mohlenhof (Hamburg-Altstadt).3.29134.ajb.jpg|Mohlenhof
Bartholomayhaus (Hamburg-Altstadt).ajb.jpg|Bartholomayhaus
Pressehaus am Speersort in Hamburg-Altstadt.jpg|Helmut-Schmidt-Haus
Chilehaus (Hamburg-Altstadt).Eingang Burchardstraße 13.29133.ajb.jpg|Chilehaus Detail
Altstadt, Hamburg, Germany - panoramio (45).jpg|Sprinkenhof Detail
Montanhof (Hamburg-Altstadt).2.ajb.jpg|Montanhof Detail
Hamburg.Skylift.Kontorhausviertel.wmt.jpg|Vue op de Kontorhaus-Quartier


## Kuckt och
*Lëscht vun de Weltierwen an Europa
## Literatur
* Rita Bake: *Verschiedene Welten I. 45 historische Stationen durch das Kontorhausviertel*. Landeszentrale für politische Bildung, Hamburg, 2010 (online)
* Alfred Kamphausen: *Der Baumeister Fritz Höger*. Verlag K. Wachholtz, Neumünster 1972
* Hermann Hipp, Hans Meyer-Veden: *Hamburger Kontorhäuser.* Ernst, Berlin 1988, ISBN 3-433-02043-4 (Bildband).

## Um Spaweck

* Homepage vun der „Interessengemeinschaft Kontorhausviertel“
* ''Hamburgs Welterbe entdecken'', Rundgang durch Kontorhausviertel und Speicherstadt, NDR Fernsehen vom 4. August 2016
Guillaume Bodinier

De **Guillaume Bodinier**, gebuer den 9. Februar 1795 zu Angers, an och do gestuerwen de 25. August 1872, war e franséische Moler.

## Liewen
De Guillaume Bodinier huet Droit studéiert a Konschtcoursë geholl, ier en 1817 op d'École royale des beaux-arts zu Paräis goung. 1822 ass hie sengem Professer Pierre-Narcisse Guérin op Roum gefollegt, deen do Direkter vun der Académie de France gouf.

Hien ass fënnef Joer laang an Italie bliwwen, wou en ë.&nbsp;a. mam Camille Corot doruechter gereest ass, fir Genre- a Landschaftsbiller ze molen.

Hie goung hannescht op Paräis an huet 1827 um Salon de peinture et de sculpture ausgestallt, wou en d'Éischt-Klass-Medail fir säi Wierk *La Demande en mariage* gewonnen huet. Dat Joer drop ass säi Papp gestuerwen, a seng Ierfschaft huet him erméiglecht, weider an Italien doruechter ze reesen, gradewéi och säi Brudder Victor.

1841 goung de Bodinier hannescht a seng Gebuertsstad Angers, wou e seng Kusin Françoise Perrine Lecomte bestuet huet. 1847 gouf en Éierendirekter vum Konschtmusée vun Angers, a gouf 1849 zum Chevalier de la Légion d'honneur ernannt.

1867 huet en der Stad Anger den Hôtel Pincé geschenkt fir dodran d'Sammlung vum Lancelot Théodore Turpin de Crissé ausstellen ze kënnen. 1868 huet hie sech, nodeems e Wittmann gi war, eng zweet Kéier bestuet, mat der Flore Sophie Vasseur.

## Biller

Fichier:Guillaume Bodinier - Paysanne de Frascati au confessionnal,.jpg|*Paysanne de Frascati au Confessionnal*
Fichier:Bodinier Morel.jpg|*Portrait de Marguerite-Julie Morel*
Fichier:Guillaume Bodinier - Jeunes Napolitaines 1835.jpg|*Jeunes Napolitaines*, 1835, Villa Vauban
Fichier:Portrait de Casimir Lecomte devant le Stromboli.jpg|*Portrait de Casimir Lecomte devant le Stromboli*
Fichier:Guillaume Bodinier - Contrat de mariage en Italie.jpg|*Contrat de mariage*
Fichier:Guillaume Bodinier - Demande de mariage.jpg|*Demande de mariage*, Musée des beaux-arts Angers


## Literatur
* Partick Le Nouëne, *Guillaume Bodinier, Paysages d'Italie 1823-1826*, Musée des beaux-arts d'Angers, 70.p.
* Patrizia Rosazza-Ferraris, Vincent Pomarède, Patrick Le Nouëne, *Guillaume Bodinier, un peintre angevin en Italie*, catalogue de l'exposition du Musée des beaux-arts d'Angers du 27 mai au 18 septembre 2011, éditions Expressions contemporaines, 2011, 320.p, ISBN 9782909166247.

## Um Spaweck

* Wierker vum Guillaume Bodinier an der Base Joconde
Le sette sfide

** Le sette sfide** ass en italieenesch-jugoslawesche Film vum Primo Zeglio aus dem Joer 1961.

## Ëm wat geet et am Film?

## Um Spaweck
Maciste contro lo sceicco (Film 1962)

** Maciste contro lo sceicco** ass en italieenesche Film vum Carlo Ludovico Bragaglia aus dem Joer 1962.

## Ëm wat geet et am Film?

## Um Spaweck
Bigoudi

Eng **Bigoudi** ass e klenge Rouer, deen an der Coiffure benotzt gëtt, fir Hoer um Kapp (fir eng limitéiert Zäit) ze krauselen.

D'Hoer ginn erhëtzt, ronderëm eng Bigoudi gewéckelt an da fiicht gemaach. Dobäi huelen d'Hoer dann eng gekrauselt Form un.

## Um Spaweck
Erechtheion

Den **Erechtheion** (och: *Erechtheum*) ass en Tempel am ionesche Baustil op der Akropolis zu Athen, deen ëm 420 bis 406 v. Chr. gebaut gouf. Als Baumeeeschter gëllen de (Phi)lokles vun Acharnai an den Archilochos vun Agryle.

Den Erechtheion steet do, wou fréier de Palais vum mythesche Kinnek Erichthonios (Erechtheus I.) gestane soll hunn. Am Tempel goufen eng 13 Gëtter an Heroen, aus e puer verchiddenen ale Kulten, zesummegefaasst a veréiert. Et gouf z.&nbsp;B. am Tempel en hëlzent Kultbild vun der Stadgëttin Athene, dat vum Himmel gefall soll sinn, an dat all Joer fir d'Fest vun de Panathenäe frësch gerëscht gouf. Ausserdeem war am Gebai eng Äerdspléck an där eng helleg Schlaang gelieft soll hunn, en hellegen Olivebam vun der Gëttin, eng Salzquell (Ερεχθηίς θάλασσα), déi de Poseidon bei enger Kompetitioun mat der Athene entstoe gelooss soll hunn, an d'Graf vum mythesche Kinnek Kekrops I.

Den Erechtheion ass awer virun allem bekannt wéinst senger Virhal, wou amplaz vu Saile sechs iwwerliewensgrouss Meederchersfiguren *([[Kore (Skulptur)|korai]])* den Daach gedroen hunn. Déi kruten och den Numm *[[Karyatide]]n* (dem Vitruv no no der Stad Karya um Peloponnes).

Am Laf vu senger Geschicht gouf d'Gebai fir verschidden Zwecker benotzt, woubäi déi ursprénglech Form beschiedegt gouf. Am 7. Joerhonnert gouf en an eng byzantinesch-chrëschtlech Kierch ëmgewandelt. 1463 huet en als Harem vun engem Offizéier vun der osmanescher Arméi gedéngt. Eng vun de sechs Kore gouf 1811 vum Lord Elgin a Groussbritannie bruecht a steet haut am British Museum. Déi fënnef, déi Rescht bloufen, goufen um Enn vum 20. Joerhonnert mat Kopien ersat, fir se virum Wieder a schlechter Loft ze schützen. D'Originaler sinn am Akropolis-Musée ausgestallt.

## Literatur
* Andreas Scholl: *Die Korenhalle des Erechtheion auf der Akropolis. Frauen für den Staat.* Fischer Taschenbuch-Verlag, Frankfurt am Main 1998, ISBN 3-596-12640-1.

## Um Spaweck

* Michael Lahanas: Greek Architecture: The Erechtheion (or Erechtheum). Το Ερέχθειο.
Trophée des Grimpeurs 1996

Déi **70. [[Trophée des Grimpeurs]]** gouf de 5. Mee 1996 gefuer.

Et war déi eeleft Kompetitioun vun der Coupe de France 1996.

Se gouf vum Fransous Stépane Heulot gewonnen.
## Generalklassement
Trophée des Grimpeurs 1995

Déi **69. [[Trophée des Grimpeurs]]** gouf den 30. Abrëll 1995 gefuer.

Et war déi aacht Kompetitioun vun der Coupe de France 1995.

Se gouf vum Fransous Armand de Las Cuevas gewonnen.
## Generalklassement
À travers le Morbihan 1997

Déi **22. Editioun vum [[Grand Prix de Plumelec-Morbihan|À travers le Morbihan]]** gouf 1997 de 24. Juli gefuer.

Et war déi eeleft Kompetitioun vun der Coupe de France 1997.

## Generalklassement
À travers le Morbihan 1996

Déi **21. Editioun vum [[Grand Prix de Plumelec-Morbihan|À travers le Morbihan]]** gouf 1996 den 20. Abrëll gefuer.

Et war déi siwent Kompetitioun vun der Coupe de France 1996.

## Generalklassement
À travers le Morbihan 1995

Déi **20. Editioun vum [[Grand Prix de Plumelec-Morbihan|À travers le Morbihan]]** gouf 1995 den 20. Mee gefuer.

Et war déi néngt Kompetitioun vun der Coupe de France 1995.

## Generalklassement
Côte picarde 1998

Déi **13. [[Côte picarde (Course)|Côte picarde]]** gouf den 22. Abrëll 1998 gefuer.

Et war déi siwent Kompetitioun vun der Coupe de France 1998.

Se gouf vum Italieener Mauro Zinetti gewonnen.

## Generalklassement
Ursus nella terra di fuoco

** Ursus nella terra di fuoco** ass en italieenesche Film vum Giorgio Simonelli aus dem Joer 1963.

## Ëm wat geet et am Film?

## Um Spaweck
Trophée des Grimpeurs 1997

Déi **71. [[Trophée des Grimpeurs]]** gouf de 4. Mee 1997 gefuer.

Et war déi zéngt Kompetitioun vun der Coupe de France 1997.

Se gouf vum Italieener Davide Rebellin gewonnen.
## Generalklassement
Une balle dans le canon

** Une balle dans le canon** ass e franséische Film vum Michel Deville a Charles Gérard aus dem Joer 1958 no engem Roman vum Albert Simonin.

## Ëm wat geet et am Film?

## Um Spaweck
Ce soir ou jamais

** Ce soir ou jamais** ass e franséische Film vum Michel Deville aus dem Joer 1961.

## Ëm wat geet et am Film?
D'Valérie muss am leschte Moment eng Schauspillerin déi en Autosaccident hat, op enger Soirée ersetzen…

## Um Spaweck
Adorable menteuse

** Adorable menteuse** ass e franséische Film vum Michel Deville aus dem Joer 1962.

## Ëm wat geet et am Film?
D'Juliette an d'Sophie si Schwëstere mat verschiddene Charakteren. D'Juliette versicht hiert Liewe mat Ligen interessant ze maachen an d'Sophie versicht ëmmer bei der Wourecht ze bleiwen...

## Um Spaweck
L'appartement des filles

**L'appartement des filles** ass en italieenesch-däitsch-franséische Film vum Michel Deville aus dem Joer 1963 no engem Roman vum Jacques Robert.

## Ëm wat geet et am Film?
Den Tibère versicht eng Stewardess z'iwwerriede fir Gold ze schmuggelen...

## Um Spaweck
À travers le Morbihan 1994

Déi **19. Editioun vum [[Grand Prix de Plumelec-Morbihan|À travers le Morbihan]]** gouf 1994 den 28. Mee gefuer.

Et war déi aacht Kompetitioun vun der Coupe de France 1994.

## Generalklassement